साल 2017 में जो विवाद सामने आया उनमें से एक बड़ा विवाद था रोहिंग्या का। यह भले ही म्यांमार का मसला रहा हो लेकिन इसकी गूंज भारत तक सुनाई दे रही है थी और वहां से भगाए जा रहे रोहिंग्या मुसलमानों को भारत में शरण देने की मांग की जा रही थी। हालांकि, भारत सरकार ने देश के लिए सुरक्षा बताते हुए इन रोहिंग्या मुसलमानों को यहां आने से रोक दिया। लेकिन, बाद में यह पता चला कि पहले से ही भारत में करीब 40 हजार से ज्यादा रोहिंग्या भारत में शरण ले चुके हैं। खुफिया एजेंसी को यह भी पता चला कि इन रोहिंग्या मुसलमानों के पाकिस्तान का आतंकी तत्वों से सीधा कनेक्शन है।दरअसल, ये विवाद उस वक्त शुरु हुआ जब म्यांमार में 25 अगस्त को वहां के सुरक्षाबलों पर रोहिंगिया कट्टरपंथियों की तरफ से हमले किए गए। जिसके बाद सुरक्षाबलों की तरफ से जवाबी कार्रवाई की गई। इसके चलते लाखों की तादाद में रोहिंग्या मुसलमानों ने बांग्लादेश और अन्य देशों की ओर रुख किया। भारत में भी अलग अलग संगठनों की तरफ से इन रोहिंग्याओं को शरण देने की मांग उठी और पहले से आ चुके रोहिंग्याओं को न निकालने को लेकर आवाज़ उठी।